Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 828/13/2202	Galanta, 22.7.2014
EEČ : 2-17-244-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX.
dňa 20. 11. 2013 v čase o 16:33 hodine viedla XXXXX, nar. XXXXX, trvale bytom XXXXX, XXXXX osobné motorové vozidlo Daewo Lanos, evidenčného čísla XXXXX v meste XXXXX na ul. XXXXX zo smeru od železničnej stanice do centra mesta, pričom pred obchodom kvetinárstva došlo k dopravnej nehode medzi osobným motorovým vozidlom značky Daewo Lanos, ev. č. XXXXX, ktoré riadila vodička XXXXX a chodkyňou XXXXX, nar. XXXXX, bytom XXXXX, XXXXX, kde na priamom úseku cesty neskoro spozorovala v tom čase práve z jej pohľadu jazdy z pravej strany na ľavú prechádzajúcich skupinku chodcov po vyznačenom priechode pre chodcov, ktorý vstúpili na vozovku a prechádzali cez priechod pre chodcov pritom ich nesmie ohroziť, kde aj napriek pribrzdeniu s vozidlom došlo k nárazu prednou strednou časťou vozidla do chodkyne XXXXX, ktorá po náraze bola odhodená pred vozidlo na vozovku, pri dopravnej nehode na mieste chodkyňa XXXXX podľa znaleckého posudku číslo XXXXX utrpela zranenia a to stav po traume hlavy, pohmoždenie s podliatinou v pravej spánkovej oblasti, zlomeninu vnútorného hrboľa holennej kosti vpravo štiepnu charakteru praskliny, viacúlomkovú zlomeninu hlavičky ihlice vľavo, natiahnutie vnútorného postranného väzu ľavého kolena, pričom nebola žiadnym závažným spôsobom obmedzená na obvyklom spôsobe života bolo strpením nemocničného pobytu v trvaní 9 dní, chôdzou o barlách v trvaní do 10 týždňov a nosením ortézy, spojené s dobou liečenia podľa prvotnej lekárskej správy a lekárskej predbežnej správy v trvaní od 20. 11. 2013 do 3 - 4 mesiacov.

Odôvodnenie: 
Uznesením povereného príslušníka Okresného dopravného inšpektorátu Okresného riaditeľstva Policajného zboru XXXXX pod sp. zn. XXXXX zo dňa 20.11.2013 bolo podľa § 199 ods. 1 Trestného poriadku začaté trestné stíhanie a následne dňa 26.02.2014 podľa § 206 ods. 1 Tr. por. vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe tak, ako je to uvedené vo výrokovej časti tohto uznesenia.

Preskúmaním príslušného spisového materiálu som zistila, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku, t. j. 5 rokov.
Obvinená XXXXX pred probačným a mediačným úradníkom Okresného súdu Galanta slobodne, vážne a určito vyhlásila, že spáchala skutok, za ktorý je stíhaná.

Poškodená XXXXX si v trestnom konaní uplatnila náhradu škody vo výške 100,- Eur, teda sumu, ktorá poškodenej vznikla poškodením kabáta a okuliarov. Ďalej uviedla, že ostatnú časť škody si v celom rozsahu uplatňuje v spoločnosti XXXXX, a. s., so sídlom XXXXX. Obvinená poškodenej škodu nahradila v uplatnenej výške pred mediačným konaním dňa 13.06.2014. Poškodená písomne potvrdila, že týmto je jej nárok na náhradu škody plne uspokojený, pričom písomne súhlasila so zmierom. 

Obvinená dňa 13.06.2014 odovzdala sumu určenú na pomoc obetiam trestnej činnosti vo výške 150,- Eur. 

Označenú sumu možno považovať za primeranú závažnosti spáchaného trestného činu.

Obvinená a poškodená s týmto spôsobom vybavenia veci vyslovili súhlas.

Z odpisu  registra trestov obvinenej vyplýva, že obvinená nebola doposiaľ súdne trestaná. V ústrednej evidencii priestupkov Ministerstva vnútra Slovenskej republiky nemá žiadny záznam. Z miesta trvalého bydliska je hodnotená kladne. 

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a) vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu,

a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.

Podľa § 224 ods. 1 Trestného poriadku peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.

Podľa § 224 ods. 2 Trestného poriadku z peňažnej sumy určenej na všeobecne prospešné účely musí obvinený určiť aspoň 50 % štátu na peňažnú pomoc poškodeným podľa osobitného zákona.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, som dospela k záveru, že boli splnené všetky zákonné podmienky na postup podľa § 220 a nasl. Trestného poriadku, a že takýto spôsob rozhodnutia je dostačujúci. 

Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

Vzhľadom na to, že týmto rozhodnutím bol schválený zmier medzi obvinenou a poškodenou, súčasne bolo potrebné v súlade s § 215 ods. 1 písm. g) Trestného poriadku rozhodnúť aj o zastavení trestného stíhania vedeného proti obvinenej XXXXX. 

Vzhľadom na všetky vyššie uvedené skutočnosti som preto rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Hajnalka Lelkesová
prokurátorka